stanford-oval/wikipedia huggingface dataset:
המוקטעה
הערות שוליים

↑  אמירה הס, רוצחי זאבי נידונו ברשות ל-18-8 שנות מאסר, באתר הארץ, 26 באפריל 2002
↑  חן קוטס-בר, "דווקא בגלל שאני כהנא", באתר nrg‏, 12 בפברואר 2004.
↑  המצור על ערפאת ברמאללה נמשך כבר חמישה חודשים, באתר הארץ, 29 באפריל 2002
| --- | --- |
בקרת זהויות :  NLI: 987007257045805171  VIAF: 128373170   WorldCat (עם VIAF): 128373170
המשימה X

| --- | --- |

כרזת הסרט
 בימוי:  פרוספר מלכה
 הופק בידי:  רענן גרשוני, יובל עובדיה (הפקה בפועל)
 תסריט:  פרוספר מלכה
 עריכה:  יובל עובדיה
 שחקנים ראשיים:  שרון רג'יניאנו, יובל עובדיה, דני שטג, רפי טיילור
 מוזיקה:  עידן יצחייק, פול אגרינוס, דוד דאור (שיר נושא)
 צילום:  אור ישר
 מדינה:  ישראל
 הקרנת בכורה:  2011
 משך הקרנה:  91 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
המשימה X הוא סרט קולנוע ישראלי משנת 2011, בבימויים של פרוספר מלכה ואור ישר, ובכיכובם של שרון רג'יניאנו, דני שטג, יובל עובדיה ורפי טיילור.
הסרט ערך סבב פסטיבלים מוצלח בין השנים 2011-2012 עם 3 זכיות בינלאומיות וכניסה לפסטיבלים רבים ותחרויות סרטי אינדי, בעיקר בארצות הברית. בישראל הסרט הוקרן עד כה בכמה הקרנות טרום בכורה קטנות, ובהקרנת בכורה בסינמטק תל אביב בפסח 2012.
עלילה

הסרט מספר על אדם-נטול-זהות (יובל עובדיה) שנשלח למשימה מסתורית ונתפס כשהוא מנסה לחדור למתקן ארכיון שמור של המוסד. לפני שהדבר ידלוף החוצה, מתמנה אחד מסוכני המוסד הבכירים (שרון רג'יניאנו) לגלות את זהותו של האיש ואת זהות שולחיו.
בחייו הפרטיים נמצא החוקר בעיצומו של משבר אישי, כאשר הוא נתון בהליכי גירושין מתקדמים ומורכבים בהם הוא עומד לאבד את הזכות לראות את ילדיו, ובנוסף אביו נפטר ומשאיר לו צוואה לא ברורה.
הנחקר טוען שהוא נשלח על ידי מלאכים מעולם רוחני העוקבים אחרי כל פעולה שלו ושולחים לו מסרים בכל רגע. החוקר שכבר התעסק עם טיפוסים מסוגים שונים, לא מאמין לשום מילה של הנחקר ומנסה בכל האמצעים העומדים לרשותו להוציא ממנו את האמת - מי הוא, מה מטרתו וכיצד חדר למתקן המוסד. אלא שהחוקר מזדעזע לשמוע מהנחקר מידע אינטימי על חייו שלו, הסברים מה הוא צריך לעשות ומה פשר דברים שקרו לו בעבר. בסופו של דבר מחליט החוקר להסתכן ולהבריח את האדם-נטול-הזהות אל מחוץ למתקן הכליאה ורק אז נודע לו על המשימה לשמה הוא נשלח לעולם.
הסרט מכיל קטעי אקשן מיוחדים של קרבות קונג פו בכוריאוגרפיה שהכין במיוחד לסרט אמן הקונג פו אלוף העולם לשעבר אלי איבגי, שהשתתף גם בצילומים כדמות שחורה ומסתורית התוקפת את הגיבור ברחבי המיתקן.
פרסים ופסטיבלים

פרס הגולדן רמי, פסטיבל הסרטים הבינלאומי ה-44 של יוסטון (2011)
סרט המתח/דרמה הטוב ביותר, פסטיבל הסרטים בפילדלפיה (2011)
פרס דיאמונד בתחרות קליפורניה לסרטים (2012)
הפסטיבל הבינלאומי של ניו ג'רזי (2011)
הפסטיבל הבינלאומי של בילוייט (2012)
הפסטיבל הבינלאומי לטריילרים - לוס אנג'לס (2011)
הפסטיבל הבינלאומי של מונקו (2012)
מועמד בקטגוריית אפקטים מיוחדים ואפטר אפקט בתחרות מאבריק - לוס אנגלס (2011)
כאמור הסרט הוצג בפסטיבלים בחו"ל, אך לא התקבל לפסטיבל ירושלים ופסטיבל חיפה. על כך אמר יובל עובדיה בריאיון ל"ערוץ אורות": "יש בארץ, לפחות בקודקודים של אנשי התקשורת, פחד מיהדות. אתה יכול לעשות סרט על ערבים, על הומואים - סבבה, אבל במדינה יהודית (הסרט לא יוקרן בצורה מסחרית)...זאת אומרת שיכול להיות מצב הגיוני ואפשרי ביותר שהסרט יוקרן בהוליווד, ובארץ לא".
המשימה העיקרית
משבר החוב

מכיוון שמזרח גרמניה לא הצליחה להגדיל במהירות את רווחתה ולהגדיל את היצוא שלה בו זמנית, החל מ-1972 הלך וגדל הגירעון התקציבי. בניגוד לתעמולת המפלגה השלטת, לא היה שיפור בפריון העבודה. עד אמצע שנות ה-70, במקום להנהיג רפורמות חדשות, החליט הונקר לממן את מדיניותו על ידי הלוואות מוגברות מהמערב, ובמיוחד ממערב גרמניה. עד 1985 גדל החוב של גרמניה המזרחית למדינות המערב ל-25.1 מיליארד ואלוטמרק. שיעור התשלום על החוב במטבע חוץ הגיע ל-168%.
בתקווה להגדיל את הכנסותיה מיצוא, ב-1977 חזרה מזרח גרמניה לרעיונות של אולבריכט, והחלה לפתח תעשיית מוליכים למחצה ומיקרו-מעבדים, שלמרות ההשקעות הגדולות לא הצליחה להשיג את התוצאות הרצויות וההכנסות מיצוא המשיכו לרדת.
אחת הסיבות לאי ההצלחה להגדיל את היצוא למערב הייתה מחסור במוצרים ניתנים לייצוא באיכות מספקת, ובמקביל ההסתמכות על אספקת חומרי הגלם הזולה מברית המועצות, שדרשה תשלום בסחורות מתוצרת מזרח גרמניה, שהיו באיכות גבוהה יותר מאלו שיוצרו בברית המועצות.
הערות שוליים

↑  Erich Honecker Speech on Peace (1984), research.calvin.edu
↑  Catherine Epstein, The Last Revolutionaries: German communists and their century, Harvard University Press, 2009-06-30. (באנגלית)
↑  Public Housing in the DDR | LookLeft, web.archive.org, ‏2018-11-29
הלן דנמור

| --- | --- |

 לידה:  12 בדצמבר 1952 בוורלי, הממלכה המאוחדת 
 פטירה:  5 ביוני 2017 (בגיל 64) בריסטול, הממלכה המאוחדת 
 מדינה:  הממלכה המאוחדת 
 מקום לימודים:  אוניברסיטת יורק, תיכון נוטינגהאם לבנות, Sutton High School 
 שפות היצירה:  אנגלית 
 יצירות בולטות:  Zennor in Darkness 
 פרסים והוקרה:  פרס לסיפורת מאת נשים (1996)  עמית החברה המלכותית לספרות  Alice Hunt Bartlett Prize 
 www.helendunmore.com
 
הלן דנמור (באנגלית: Helen Dunmore; ‏12 בדצמבר 1952 – 5 ביוני 2017) הייתה סופרת ספרות ילדים, נוער ומבוגרים ומשוררת אנגליה.
תולדות חיים

הלן דנמור נולדה ביורקשייר, בת שנייה בין ארבעה אחים. אביה בא ממשפחה מרובת ילדים והיה הבכור מתוך 12 הילדים. דנמור מזהה עובדה זו כבעלת השפעה רבה על חייה. במשפחות כאלה, היא אומרת, אתה שומע סיפורים רבים ולומד לדעת בשלב מוקדם מאוד שלסיפורים משמעות שונה אצל אנשים שונים, וכל אחד מעצב לעצמו את המסופר לו מנקודות מבט שונה.
דנמור סיימה את החוג לאנגלית באוניברסיטת יורק, ועם סיום לימודיה נסעה לפינלנד למשך שנתיים ועסקה שם בהוראת אנגלית.
בשנות ה-80 ותחילת שנות ה-90 של המאה העשרים לימדה שירה וכתיבה יוצרת במסגרת קרן ארוון (Arvon Foundation). כמו כן השתתפה בפעולות החברה לשירה. בנוסף העבירה הלן דנמור סדנאות וקורסים בבתי חולים, בתי סוהר ובתי ספר. כמו כן העבירה קורסים באוניברסיטת בריסטול, אוניברסיטת גלמורגן ובקולג' הפתוח לאמנויות (OCA). כמה מספרי הילדים שלה מופיעים ברשימות קריאת החובה בבתי הספר באנגליה. דנמור התגוררה בבריסטול עם בעלה פרנק, עורך דין במקצועו, ושני ילדיהם, פטריק וטס.
הסופרים שמהם הושפעה דנמור הם צ'ארלס דיקנס, שרלוט ברונטה וד. ה. לורנס, שעל חייו בקרונוול במלחמת העולם הראשונה כתבה את הספר Zennor in Darkness.
ב-5 ביוני 2017 מתה דנמור בגיל 64. חודשים ספורים לפני מותה סיפרה דנמור כי היא חולה בסרטן.
זמן קצר לאחר מותה הוענק לה "פרס קוסטה" עבור ספר שירה (באותה שנה גייל האנימן קיבלה פרס קוסטה עבור ספרה הראשון).
יצירותיה

| 0 | 1 | 2 |
| --- | --- | --- |
|  רומנים 1994 ‏ Zennor in Darkness  Burning Bright 1994  1996 A Spell of Winter  1996 Talking to the Dead  1998 Your Blue-Eyed Boy  1999 With your Crooked Heart  2003 Mourning Ruby  2006 House of Orphans  2008 Counting the Stars  Melancholia II 1996  Eldre kortare prosa 1998  2010 Betrayal  2012 The Greatcoat |  שירה 1983 The Apple Fall  1986 The Sea Skater  1988 The Raw Garden  1991 Short Days, Long Nights  1994 Recovering a Body  1994 Secrets  1997 Bestiary  2001 Out of the Blue  2006 Glad of these times  2012 The Malarkey סיפורים קצרים 1997 Love of Fat Men  2001 Ice Cream  2005 Rose |  ספרות נוער 2004 The Lilac Tree ספר ראשון בסדרת Zillah and Me  2004 The Seal Cove ספר שני בסדרת Zillah and Me  2004 The Silver Bead ספר שלישי בסדרת Zillah and Me  2005 Ingo ספר ראשון בסדרת The Ingo Chronicles  2006 The Tide Knot ספר שני בסדרת The Ingo Chronicles  2007 The Deep ספר שלישי בסדרת The Ingo Chronicles  2008 The Crossing of Ingo ספר רביעי בסדרת The Ingo Chronicles  2012 Stormswept ספרות ילדים 1992 Going to Egypt  1995 In the Money  1996 Go Fox  1996 Fatal Error  1996 Amina's Blanket  1998 Great-Grandma's Dancing Dress  1999 Brother Brother, Sister Sister  2000 Aliens Don't Eat Bacon Sandwiches  2001 The Ugly Duckling  2003 Tara's Tree House  2000-1997 The Allie Books |
יצירותיה > יצירות שתורגמו לעברית

הבגידה, תרגמה מאנגלית: ניצה פלד, הוצאת פן-ידיעות אחרונות, 2011, 395 עמ'
המצור על לנינגרד, בהוצאת יבנה. תרגמה מאנגלית: דפנה לוי
פרסים

2017 פרס קוסטה לשירה וספר השנה, עבור ספר השירה "Inside the Wave"
2011 פרס אורוול, עבור הספר "הבגידה"
2011 פרס חבר העמים (Commonwealth Writers Prize) עבור הספר "הבגידה"
2010 מקום ראשון בתחרות השירה הלאומית (אנגליה) עבור השיר "The Malarkey"
2006 פרס Nestlé Smarties בקטגוריית ילדים 9–11 עבור "The Tide Knot"
2002 מועמדות לפרס אורנג' על הספר "המצור על לנינגרד"
2001 מועמדות לפרס COSTA (לשעבר פרס WHITBREAD) עבור הספר "המצור על לנינגרד"
1996 פרס אורנג' עבור הספר "A Spell of Winter"
Signal Poetry 1995 עבור השיר "Secrets"
1994 פרס McKitterick Prize עבור הספר "Zennor in Darkness"
1987 פרס Alice Hunt Bartlett עבור השיר "The Sea Skater"
הערות שוליים

↑  אתר האינטרנט של הסופרת
↑  The Poetry Society: About us
↑  Writers
| --- | --- |
בקרת זהויות :  NLI: 987007426644705171  PLWABN: 9810559896105606  BIBSYS: 90180703  BNE: XX836361  BnF: cb13485581b (data)  CiNii: DA08089948  GND: 120485311  ICCU: UFIV092792  ISNI: 0000 0001 1072 4799  LCCN: n85238563  NDL: 00762448  NKC: mzk2004231190  NLA: 35842121  NLG: 79180  NLK: KAC200609403  NTA: 074289098  RERO: 02-A003198039  SELIBR: 403099  SNAC: w6dv9fpx  SUDOC: 035606061  Trove: 1111672  VIAF: 79148136   WorldCat (עם VIAF): 79148136
היחידה למבצעי מידע של רוסיה

| --- | --- |

סמל היחידה
 פרטים
 מדינה:  רוסיה רוסיה
 שיוך:  הכוחות המזוינים
 סוג:  חיל
 בסיס האם:  מוסקבה
 אירועים ותאריכים
 תקופת הפעילות:  2014–הווה (כ־10 שנים)
 מלחמות:  המבצע הרוסי בסוריה מלחמת האזרחים באוקראינה
 נתוני היחידה
 ציוד עיקרי:  מחשבים
 פיקוד
 יחידת אם:  משרד ההגנה הרוסי
היחידה למבצעי מידע (ברוסית: Войска информационных операций) היא יחידה צבאית רוסית, חלק מהמטה הכללי הרוסי שהוקמה בשנת 2014 כגוף צבאי ללוחמת סייבר. זהו הגוף העיקרי בצבא רוסיה האחראי על התקשורת הצבאית ועל פעילויות לוחמת סייבר הגנתיות והתקפיות.
היסטוריה

הדיונים להקמת גוף צבאי ללוחמת סייבר ברוסיה עלו לראשונה בשנת 2013, אך בפועל היחידה הוקמה בתחילת שנת 2014.
היחידה הוקמה בצו נשיאותי מפברואר 2014 לצורך אבטחת מערכות המחשוב הצבאיות של רוסיה ושיתוף פעולה עם המודיעין הצבאי במאבק, בטרור קיברנטי. היחידה פועלת בכפוף לפיקוד הסייבר של המטה הכללי (Кибернетическое командование) שהוקם על ידי שר ההגנה של רוסיה סרגיי שויגו ב-17 בינואר 2014
ראו גם

פיקוד הסייבר של ארצות הברית
יחידה 61398
הערות שוליים

↑  В России созданы кибервойска
↑  Российские Вооружённые Киберсилы
↑  В интернет ввели кибервойска
↑  Цифровой спецназ Шойгу. Чему противостоят Войска информационных операций?
↑  В 2013 году России появятся свои кибервойска
↑  В Вооруженных силах России созданы войска информационных операций.
↑  Сайт мирнов.ру В России появятся кибернетические войска.
↑  קרב תודעתי: יחידת התעמולה של רוסיה
ערך זה הוא קצרמרבנושא רוסיה ובנושא צבא. אתם מוזמנים לתרום לוויקיפדיה ו.
המנון סומלילנד

| --- | --- |

 מדינה:  סומלילנד סומלילנד
 שפה:  סומלית
 מילים:  חסן שייח מומין
 לחן:  חסן שייח מומין
 תאריך מעמד רשמי:  1997
 ‏האזנהקובץ:Samo ku waar - Anthem of Somaliland (Instrumental).ogg‏Ⓘ‏
 
אורך ימים בשלום (בסומלית: Samo ku waar; בערבית: حياة طويلة مع السلام) הוא ההמנון הלאומי של סומלילנד, מדינה בלתי מוכרת המוכרת בקרב הקהילה הבין-לאומית כאזור אוטונומי של סומליה.
היסטוריה

בין 26 ביוני 1960 ועד 1 ביולי 1960, כאשר התמזגה לרפובליקה הסומלית, השתמשה מדינת סומלילנד הקצרה בהלחנה שנכתבה על ידי מוזיקאים מקומיים והועתקה על ידי מנצח תזמורת צבאית בריטית על ידי ר.אי.ווי מיצ'ל. ההמנון נכתב ונלחן על ידי חסן שייח מומין, מחזאי ומלחין סומלי מוכר. ההמנון אומץ בשנת 1997 ומולחן בשפה הסומלית.
היסטוריה > מילים

בעברית:
אורך ימים בשלום, אורך ימים בשלום, אורך ימים בשלום
לדגל המעופף גבוה בשחקים, המביא יופי לארצנו
אורך ימים בשלום והערכה
אנו מברכים אותך בשמחה, אורך ימים ושלום
אנו מברכים אותך בזיכרון הגיבורים שהקריבו את חייהם
עבור לאומיות סומלילנד
עבור דגל הניצחון: סמל התחייה
עבור החוקה הנאמנה
אנו מברכים אותך באחדות, אחווה, ריבונות ומוסלמיות
אורך ימים בשלום, אורך ימים בשלום, אורך ימים בשלום
בסומלית:
Samo ku waar, samo ku waar
Samo ku waar, samo ku waar
Sarreeye calanka sudhan Bilay dhulkiisa
Samo ku waar Iyo bogaadin sugan
Hambalyo suubban kugu salaannee, Saamo ku waar
Hambalyo suubban kugu salaannee, Saamo ku waar
Geesiyaashii naftooda u sadqeeyay, Qarannimada Soomaaliland
Geesiyaashii naftooda u sadqeeyay, Qarannimada Soomaaliland
Xuskooda dhowrsan kugu salaannee, samo ku waar
Xuskooda dhowrsan kugu salaannee, samo ku waar
Guulside xambaarsan, Soo noqoshadiisa
Guulside xanbaarsan, soo noqoshadiisa
Kalsooniduu mutaystayee dastuurka
Kugu salanee, kugu salanee
Midnimo walaalnimo Goobanimo Midnimo walaalnimo Goobanimo
Islaanimo kugu salaanee samow samidiyo
Islaanimo kugu salaanee samow samidiyo
Samo ku waar samo ku waar Soomaaliland
Samo ku waar samo ku waar Soomaaliland
Samo ku waar samo ku waar Soomaaliland
Samo ku waar samo ku waar Soomaaliland
בערבית:
حياة طويلة مع السلام, حياة طويلة مع السلام
حياة طويلة مع السلام, حياة طويلة مع السلام
إلى العلم العالي
يجلب الجمال لأرضنا
حياة طويلة مع السلام، والاعجاب
نحييكم بفرح، حياة طويلة مع السلام
نحييكم بفرح، حياة طويلة مع السلام
الأبطال الذين ضحوا بحياتهم، لأمة أرض الصومال
الأبطال الذين ضحوا بحياتهم، لأمة أرض الصومال
نحييكم مع الذاكرة، حياة طويلة مع السلام
نحييكم مع الذاكرة، حياة طويلة مع السلام
وعودة حامل النجاح
وعودة حامل النجاح
لرمز النهضة
للدستور الموثوق
نحييكم بالوحدة الاخوان
نحييكم بالوحدة الاخوان
السيادة والإسلام
السيادة والإسلام
حياة طويلة مع السلام، حياة طويلة مع السلام، أرض الصومال
حياة طويلة مع السلام، حياة طويلة مع السلام، أرض الصومال
حياة طويلة مع السلام، حياة طويلة مع السلام، أرض الصومال
حياة طويلة مع السلام، حياة طويلة مع السلام، أرض
الصومال!
הערות שוליים

↑  אלכסיי יולנן, תחרות כוחות חיצונית בקרן אפריקה, The RUSI Journal 166, 2021-11-10, עמ' 74–82 doi: 10.1080/03071847.2022.2041079
| --- | --- |
בקרת זהויות :  MusicBrainz work: 253ee5d0-880e-4e23-b408-993f4807b4f5
המשכה אנליטית

פונקציה היא המשכה אנליטית של פונקציה אחרת אם היא מסכימה עם הפונקציה השנייה ואנליטית בתחום המכיל את התחום שבו אנליטית הראשונה.
הרעיון של המשכה אנליטית הוכלל בצורה מרחיקת לכת למושג האלומה. המשכות אנליטיות של פונקציות מרוכבות בכמה משתנים היוו את המוטיבציה הראשונית לפיתוח הקוהומולוגיה של אלומות.
הגדרה מתמטית

אם  \ f אנליטית ב-  \ A ו-  \ A\subset B אז  \ F אנליטית על  \ B נקראת המשכה אנליטית של  \ f מ-  \ A ל-  \ B אם  \ \forall z\in A\ ,\ f(z)=F(z)
משפט היחידות מבטיח כי כאשר יש המשכה אנליטית מתחום קשיר לתחום פתוח וקשיר, היא יחידה.
ראו גם

פונקציה אנליטית
אלומה
הסוציאל-דמוקרטיה של רפובליקת פולין

| --- | --- |
 מדינה:  פולין פולין
 מנהיגים:  אלכסנדר קוושנייבסקי
 תקופת הפעילות:  1990–1999 (כ־9 שנים)
 אידאולוגיות:  סוציאליזם, סוציאל-דמוקרטיה
 מטה:  ורשה 
 מיקום במפה הפוליטית:  שמאל-מרכז
 ארגונים בינלאומיים:  האינטרנציונל הסוציאליסטי 
 www.sdrp.org.pl
 
הסוציאל-דמוקרטיה של רפובליקת פולין (בפולנית: Socjaldemokracja Rzeczypospolitej Polskiej) או בקיצור SdRP הייתה מפלגה בפולין שדגלה בעקרונות סוציאליזם וסוציאל-דמוקרטיה. המפלגה הייתה חברה בארגון האינטרנציונל הסוציאליסטי.
המפלגה הקומה בשנת 1990 לאחר סתיו העמים והייתה סוג של ממשיכת הדרך של מפלגת הפועלים המאוחדת הפולנית.
מנהיג המפלגה היה אלכסנדר קוושנייבסקי. פוליטיקאים רבים כיהנו בתפקידים בכירים מטעם המפלגה, הבולטים ביניהם הם נשיא פולין אלכסנדר קוושנייבסקי וראשי ממשלת פולין לשעבר יוזף אולקסי ולשק מילר.
המפלגה התמזגה למפלגת ברית השמאל הדמוקרטי בשנת 1999.
ראו גם

מפלגות בפולין
היחידה למבצעים פסיכולוגיים של צבא רוסיה

| --- | --- |

 פרטים
 מדינה:  רוסיה
 שיוך:   הכוחות המזוינים של הפדרציה הרוסית
 סוג:  יחידת תעמולה והסברה
 בסיס האם:  רחוב גריזודובובוי, המחוז האדמיניסטרטיבי הצפון-מערבי, מוסקבה
 אירועים ותאריכים
 תקופת הפעילות:  1958–הווה (כ־66 שנים)
 מלחמות:  מלחמת אפגניסטן מלחמת גאורגיה–רוסיה המבצע הרוסי בסוריה
 פיקוד
 יחידת אם:  המודיעין הצבאי
היחידה למבצעים פסיכולוגיים (ברוסית: Подразделения психологических операций, ППсО) היא יחידה צבאית רוסית, שנועדה לפעול להשפעות פסיכולוגיות שליליות על כוחות האויב והאוכלוסייה במטרה לעצור את התקדמותם במקרה של מלחמה. כפופה למודיעין הצבאי הרוסי.
היסטוריה

לכוחות המזוינים של ברית המועצות היו גופים נפרדים, מתמחים שהיו אחראים על חזית משימות מסוג זה והיו מסוגלים לבצע אותם באופן עצמאי: למשל, המינהל הפוליטי של הצבא האדום (משנת 1958 עד 1991 כונה המינהל הפוליטי הראשי של הצבא והצי הסובייטי), שהיה גוף פנימי מסועף.
דוגמה למבצע מורכב של מבצע פסיכולוגי הייתה הפעלת לוחמת מידע במהלך המערכה הצבאית של ברית המועצות באפגניסטן, באמצעות תעמולה מיוחדת בייחוד בשנת 1985 וכללה פריסת רשת חזקה של תעמולה המשדרת בשטח הכבוש, הפצת שמועות, בדיחות ומידע אחר או שגוי. כל הפעולות הללו בוצעו כדי להכפיש את מנהיג האופוזיציה האפגנית, כולל חלוקה חופשית של דלק, מזון וסחורות חומריות אחרות לאוכלוסייה המקומית כדי למשוך שיתופי פעולה עמם במהלך המלחמה.
באופן בלתי נמנע, פיתוח טכנולוגיות מידע ובעיקר האינטרנט, יחד עם הגלובליזציה של התקשורת והמעבר שלהם למצב מקוון, הצריכו מודרניזציה משמעותית של מנגנון התעמולה הצבאי ברוסיה ולאחר התפרקות ברית המועצות, החל מאמצע שנות ה-90 הכוחות המזוינים התמקדו בהיווצרותם של גופים פוטנציאליים לביצוע פעולות צבאיות במרחב הסייבר בייחוד בתחום לוחמת מידע.
פיתוח משמעותי בתחום זה ברוסיה החל רק בשנת 2008, במהלך הסכסוך בגאורגיה ובדרום אוסטיה ולאחריה, כאשר הכוחות המזוינים הציגו תוכנית פעולה בתחום לוחמת התקשורת והמידע. המסמך הראשון, שכלל מפת דרכים למודרניזציה של יחידות מסוג זה ולוחמת מידע, הופק בסוף 2011. המסמך "השקפות רעיוניות על פעילות הכוחות המזוינים במרחב המידע" הוא למעשה אב הטיפוס הבלתי רשמי הראשון של הדוקטרינה הצבאית בתחום מבצעי תעמולה ולוחמת מידע של הפדרציה הרוסית. המסמך קבע סדרי עדיפויות לכיסוי מידע צפוף ותמיכה בסכסוכים צבאיים ולראשונה הוסבר אופן ביצוע משימות אלה בכוחות המזוינים ויחסם לתקשורת והציבור. היה ברור שיש צורך להתאים את השיטות והאמצעים למבצעי מידע לפלטפורמות ופורמטים טכנולוגיים חדשים ובמיוחד לאינטרנט. שהפך את אפשרות הפצת המידע לגלובלית וחוצה גבולות, רב ערוצית ואינה מוגבלת. עצם העובדה שהפצת מידע באינטרנט היא מיידית מחוץ לאזור הסכסוך ברחבי העולם, הדגישה את חשיבותה בעיני מנסחי המדיניות הצבאית ברוסיה.
משימות

מודיעין גלוי – חיפוש, איסוף, עיבוד וניתוח של מידע על סיכוני איומים ומידע;
תכנון פעילויות מידע ברמה הטקטית (המקומית, הגלובלית), המבצעית (המשפיעות על מדינות שכנות) ואסטרטגיות (יחד עם מדינות המשפיעות על ההתפתחות הגאו-פוליטית);
ביצוע מבצעים בעלי אופי הסברתי (פעולות הסברה ותעמולה) על מנת ליישם את משימות מדיניות הפנים והחוץ של המדינה;
הערכת היעילות של מבצעי מידע הקובעים את רמת הצלחתן.
ביצוע מבצעים פסיכולוגיים;
תעמולה;
חבלה במידע;
הפצת מידע לאוכלוסייה בארץ אויב, תוך יצירת נקודת מבט על הגינות ההחלטות של הפדרציה הרוסית ותוכניות ההנהגה הרוסית);
הפצת מידע לאוכלוסיית רוסיה והמדינות התומכות בה (לצורך הפגנת אמון בפעולות ההנהגה הרוסית ולגבש דעה בקרב האוכלוסייה על תמיכה בהחלטות הקרמלין);
הפצת תעמולה לקהל חיצוני שאינו ברוסיה ואינו במדינת אויב (זאת ליצירת תנאים הסברתיים לעידוד תפיסה חיובית של המדיניות הרוסית).
ראו גם

מינהל המודיעין הראשי של ברית המועצות
המינהל הראשי הראשון של הק.ג.ב.
שירות ביון החוץ של רוסיה
היחידה למבצעי מידע של רוסיה
הערות שוליים

↑  "ГРУ — это вообще что? Кого берут в шпионы? И почему их так часто раскрывают? Даниил Туровский отвечает на главные вопросы про российскую разведку". Meduza. 2018-10-15. נבדק ב-2017-11-17.
המרכז הבינלאומי לשימור ע"ש העיר רומא

| --- | --- |
אין תמונה חופשית
 מוסד אקדמי
 על שם:  רומא 
 תקופת הפעילות:  2005–הווה (כ־19 שנים)
 מיקום
 מיקום:  העיר העתיקה של עכו
 מדינה:  ישראל ישראל
 קואורדינטות:  32°55′10″N 35°04′04″E﻿ / ﻿32.919522222222°N 35.067683333333°E﻿ / 32.919522222222; 35.067683333333
  (למפת הגליל המערבי מוגדלת) המרכז(למפת הגליל המערבי רגילה) המרכז(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המרכז
 
המרכז הבינלאומי לשימור ע"ש העיר רומא (International Conservation Center – Città di Roma) הוא בית הספר הראשון בישראל המכשיר תלמידים, חוקרים ואנשי מקצוע בתחום השימור האדריכלי והאורבני. המרכז פועל מטעם רשות העתיקות ומארח חוקרים וסטודנטים מרחבי העולם.
המרכז נפתח לראשונה בשנת 2005 במבנה בית בן שתי קומות שהוקם במאה ה-19 בחלקה הדרומי של העיר העתיקה של עכו, בסמוך לחומה המשקיפה אל מפרץ חיפה. לאחר הכרזתה של העיר עכו כאתר מורשת עולמית על ידי אונסק"ו הוחלט כי יוקם מרכז בינלאומי לשיקום ושימור אדריכלי בעיר בשיתוף פעולה עם משרד התרבות של איטליה ובין רשות העתיקות ומשרד החינוך והתרבות. בשנת 2009 נחתם חוזה שותפות עם ראש עיריית רומא, ג'אני אלמאנו, שהגיע לישראל כדי לחנוך את כיכר רומא בירושלים. בחודשים אוקטובר 2009 – יוני 2010 נערכו פעולות שימור מטעם רשות העתיקות בבניין מרשים מהתקופה העות'מאנית. בפרעות שהיו בעיר, ב-2021 הועלה המבנה באש ונשרף עד היסוד. המרכז קיבל את "פרס דן דוד" של אוניברסיטת תל אביב עבור שיתוף הפעולה עם איטליה בתחום שימור המורשת של ימי הביניים בעיר.
הערות שוליים

↑  הושק המרכז הבינלאומי לשימור ע"ש העיר רומא, באתר רשות העתיקות, ‏13 למאי 2010
↑  עידו רוזנטל, ערים היסטוריות, באתר מינהל שימור לשימור מורשת התרבות בישראל, ‏יוני 2012
↑   עופר אדרת, בהתפרעויות בלוד ובעכו נהרסו סמלים לשימור המורשת העתיקה בישראל, באתר הארץ, 14 במאי 2021
| ידיעת ארץ ישראל |
| --- | --- | --- |
| כללי | ארץ ישראל • ידיעת ארץ ישראל • מחקר אזור בארץ ישראל |  |
| תחומי מדע | היסטוריה • גאוגרפיה • גאולוגיה • אקלים • החי • הצומח • הצפרות בישראל |  |
| תחומי הפעילות | לימודי ארץ ישראל וארכאולוגיה • של"ח וידיעת הארץ • סדרות חינוך • לימודי ארץ ישראל • חוגי סיירות • החקלאות בישראל |  |
| מוסדות | בתי ספר שדה • האגודה הגאוגרפית הישראלית • החברה ההיסטורית הישראלית • החברה המזרחנית הארץ-ישראלית • החברה להגנת הטבע • החברה לחקירת ארץ-ישראל ועתיקותיה • המועצה לשימור אתרי מורשת בישראל • המחלקה ללימודי ארץ ישראל וארכאולוגיה באוניברסיטת בר-אילן • המכון לארכאולוגיה (אוניברסיטת תל אביב) • המכון לארכיאולוגיה ע"ש זינמן • המכון לארכיאולוגיה גלילית • המכון ללימודי ים ע"ש ליאון רקנאטי • המרכז הבינלאומי לשימור ע"ש העיר רומא • המרכז למיפוי ארץ ישראל • המרכז למיפוי ישראל • העמותה הישראלית לפרהיסטוריה • הקרן לחקר ארץ ישראל • יד יצחק בן-צבי • מכון אבשלום • מכון ישראלי לארכאולוגיה • רשות העתיקות • רשות הטבע והגנים |  |
| מסלולים מסומנים | שביל ישראל • שביל ישראל לאופניים • שביל ירושלים • שביל הגולן • שביל הסנהדרין • שביל גולני • שביל הים • סובב כנרת |  |
| חוקרי ארץ ישראל | בנימין מטודלה • אשתורי הפרחי • יהוסף שוורץ • אברהם משה לונץ • אברהם יעקב ברור • זאב וילנאי • יוסף ברסלבי • שמריה גוטמן • צבי אילן • יוסי בן-ארצי • אורי דביר • ספי בן-יוסף • שמואל אביצור • ברוך ספיר • מורה דרך |  |
| ספרי יסוד | ארץ-ישראל: ספר-המסעות • מדריך ארץ ישראל • אנציקלופדיה אריאל • מדריך ישראל • כל ארץ ישראל • אנציקלופדיה לתולדות ארץ-ישראל • אנציקלופדיית החי והצומח של ארץ ישראל |  |
החשמלית של דובאי

| --- | --- |

 מידע כללי
 מדינה:  איחוד האמירויות הערביות
 עיר:  דובאי 
 מפעיל:  קבוצת סרקו 
 מידע על ההקמה
 פתיחת המערכת:  11 בנובמבר 2014 
 מידע על המערכת
 אורך המערכת:  נוכחי: 10.6 ק"מ  מתוכנן: 14.5 ק"מ
 רוחב המסילה:  1435 מ"מ 
 www.rta.ae
 תרשים המערכת
 
 
חשמליות אלסטום סיטאדיס 402 ליד מחסן אל סופוח ביולי 2014.
החשמלית של דובאי (בערבית: ترام دبي) היא חשמלית הממוקמת באל סופוח (אנ'), דובאי, איחוד האמירויות הערביות. היא פועלת לאורך 14.5 קילומטרים (9.0 מיל). החשמלית מתחברת לתחנות מגדלי אגמי ג'ומיירה (אנ') ולתחנות DAMAC Properties (אנ') בקו האדום (אנ') של המטרו בדובאי (אנ'), ושתי תחנות נוספות צפויות להתחבר לחשמלית בעתיד.
הקטע הראשון מכיל 11 תחנות ואורכו 10.6 ק"מ. הקטע נחנך בחגיגיות ב-11 בנובמבר 2014 על ידי מוחמד בן ראשד אאל מכתום, שליט דובאי.
בנייה

התכנון והבנייה של החשמלית דובאי בוצע בשיתוף פעולה של החברות אלסטום, Besix ופרסונס.
הבנייה חולקה לשני שלבים: שלב 1, אשר צפוי היה להיפתח באפריל 2011, עוכב בפועל עד נובמבר 2014. שלב 1 עלה כ-3.18 מיליארד דולר אמריקני. שלב 2 תוכנן להוסיף עוד 14 ל-11 החשמליות שהחלו לפעול בשלב 1, ו-8 תחנות נוספות לאורך 4 קילומטרים (2.5 מיל).
החל מ-10 באוקטובר 2010, עבודות הבנייה ברכבת החשמלית של דובאי התקדמו בהתאם לסיום המתוכנן לשנת 2014. עם זאת, הפרויקט הושהה כעבור חודש בגלל היעדר תקציב. בניית החשמלית חודשה בינואר 2011. באמצע 2014, קו החשמלית עבר לשלב הבדיקות, והוא החל לפעול בנובמבר 2014.
פעולות

החשמלית של דובאי מופעלת על ידי חברת סרקו (אנ').
יש מעל 80 נהגים מוסמכים לחשמלית בדובאי. כדי להבטיח את בטיחות החשמלית והנוסעים, כל נהג נדרש לעבור בדיקת אלכוהול לפני שהוא נהג בחשמלית.
פעולות > שעות פעילות ותדירות

תחנת המטרו של דובאי פועלת בין השעות 06:30 עד 01:00 בלילה למעט בימי שישי שבהם היא פועלת בין השעות 09:00 עד 01:00 בלילה.
פעולות > מחיר

לחשמלית מחיר קבוע של AED 3 לנסיעה ללא קשר למסלול הנסיעה, מה שהופך את החשמלית לאחת מהחשמליות הזולות בעולם.
נוסעים יכולים להשתמש בכרטיס Nol לצורך ביצוע צ'ק-אין וצ'ק-אאוט בחשמלית.
|  | 2014 | 2015 עד חודש יוני |
| --- | --- | --- |

קילומטרים: 9.5
תחנות: 11
טיולים (סה"כ): 
| נוסעים (סה"כ) | 531,000 | 1,854,055 |